section_heading: Životopis
paragraph_text: Neprestane vanjske prijetnje po sve bogatiji Kijev, prisilile su na ratištima odsutnog Svjatoslava da napravi prvu značajnu podjelu vlasti u Kijevskoj Rusi te je tako odredio da njegov najstariji sin Jaropolk čuva vlast u Kijevu i široj okolici, sin Oleg trebao je čuvati zemlje zapadno od Kijeva te upravljati Derevljanima, a sin Vladimir je trebao čuvati vlast na sjeveru u Novgorodu, tada također važnom trgovačkom središtu. Svjatoslav je ubijen iz zasjede na rijeci Dnjepar, pokraj ukrajinskog otoka Hortecja, prilikom povratka u Kijev 972. godine. Iste godine, naslijedio ga je sin Jaropolk I.